Confoederatio Helvetica (CH) (Latyns)
Ueli Maurer (Adjunkpresident)
8 401 120 (99ste)
$534,109 miljard (39ste)
$62 692 (9de)
$672,766 miljard (19de)
$78 967 (2de)
MOI (2015) 0,939 (2de) – baie hoog
Gini (2015) 29,5(19de) – laag
12.1.1 Nasionale literatuur
12.1.2 Duitstalige literatuur
In die Bronstydperk (vanaf omstreeks 1800 v.C.) is koper in Valais en Grisons (Graubünden) ontgin. Vanaf 1100 v.C. het talle nedersettings, wat meestal beperk was tot kleiner stamgroepe, langs die oewers van mere bestaan. Argeologiese opgrawings het duisende artefakte opgelewer waarvan talle blykbaar uit ander dele van Europa ingevoer is. Daarnaas het nedersettings ook in heuwellande en in die Alpebergreeks ontstaan.
In die tydperk tussen die 3de en 6de eeu n.C. het Germaanse stamme hulle in die gebied gevestig. Die Boergondiërs het omtrent 445 vanuit die suidweste van die land uitgebrei en naas Wallis 'n gebied verower wat tot by die Aare-rivier gestrek het. Hulle is deur die inheemse bevolking geassimileer. Ook gebiede soos Ticino en Graubünden is nie deur die Germaanse migrasie geraak nie, terwyl die res van die land uiteindelik deur Alemanniese stamme verower is en sedertdien by die Germaanse taalgebied behoort. Die huidige taalgrense het min of meer in hierdie vroeë periode ontstaan.
Die Konfederasie is in 1513 deur die toelating van die kantons Appenzell, Basel, Fribourg, Schaffhausen en Solothurn aansienlik vergroot. Tot en met 1798 het die Konfederasie dus uit dertien kantons bestaan. Bern het in 1536 Vaud van Savoie verower, terwyl nou politieke bande met Grisons, Genève, St. Gallen en ander gebiede en stede gesmee is. Met die Franse oorwinning in die Slag van Marignano gedurende die Italiaanse Oorloë het Switserland egter sy rol as beduidende faktor in die Europese politiek grotendeels ingeboet. 'n "Ewigdurende alliansie" met Frankryk en politieke neutraliteit het nou as ankerpunte van Switserland se internasionale optrede gedien. Switserse huursoldate het egter nog sowat drie eeue lank in buitelandse diens gestaan.
Die bergpieke van die Eigner (3 970 meter), Mönch ("Monnik", 4 107 meter) en Jungfrau ("Jonkvrou", 4 158 meter) vorm 'n bekende groep in die Bernse Boland (Berner Oberland). Die hoogste piek in die kanton Bern is die Finsteraarhorn (4 274 meter).
Suid-Switserland met alle gebiede suid van die Alpe (Valais/Wallis, Ticino, Engadin en die valleie van Suid-Grisons).
Sy ekonomie het ook in 'n geglobaliseerde wêreld hoogs mededingend gebly – die Geneefse World Economic Forum (WEF) het Switserland in 2012 in sy jaarliks gepubliseerde Global Competitiveness Index weer in die eerste plek geplaas – nog voor Singapoer, Swede en Finland. Switserland se werkloosheidsyfer was in Januarie 2013 met 3,4 persent een van die laagstes in Europa. Die inflasiekoers was negatief met -0,7 persent.
Die belangrike toerismesektor gaan gebuk onder die hoë prysvlakke en dalende toeristetalle. Daarnaas is die bou- en eiendomsbedryf (10,2 persent van die BBP) net soos handel en logistiek (13,7 persent van die BBP) beduidende ekonomiese sektore van die plaaslike ekonomie.
Die Bundeshaus of Federale Paleis in Bern huisves die Switserse parlement.
Die lede van die Federale Raad fungeer as uitvoerende gesag (2018).
Persentasie van buitelanders (2016)
Aargau (Frans: Argovie)(AG)
Graubünden (Italiaans: Grigioni, Romansch: Grischun) (GR)
22,5 persent van die Switserse bevolking (of 21 persent van die burgers met Switserse nasionaliteit en 18 persent van die buitelanders) is Franstalig, veral in die westelike gebiede van die land, die sogenaamde Suisse romande (Romaanse Switserland of Romandie). Switserse Frans verskil nouliks van Frankryk se Standaardfrans. Italiaans is die taal van die kanton Ticino en vier suidelike valleie van Graubünden (Grisons), met sowat 8,1 persent van die bevolking.
Romansch wat in Desember 1938 amptelik as vierde landstaal erken is, word deur 0,6 persent van die Switsers gepraat, veral in die kanton Graubünden. Feitlik alle Romanschtalige Switsers het Duits as hulle tweede taal. Sodoende word Romansch geleidelik deur Duits verdring – sedert 1860 het 51 oorspronklik Romanschsprekende munisipaliteite in Grisons deel van die Duitse taalgebied geword.
Nog teen die begin van die 19de eeu was die bevolking van die kantons Zürich, Bern, Basel, Schaffhausen, Genève, Vaud en Appenzell-Ausserrhoden byna uitsluitlik gereformeerd, terwyl die kantons Fribourg (Freiburg), Valais (Wallis), Jura, Solothurn, Luzern, Ob- en Nidwalden, Uri, Schwyz, Zug, Appenzell-Innerrhoden en Ticino (Tessin) oorwegend Rooms-Katoliek was. Net die kantons Glarus, Aargau, St. Gallen en Grisons (Graubünden) was gemeng ten opsigte van godsdiens.
↑ (de) Holenstein, André (2012). “Die Hauptstadt existiert nicht” (PDF) (152: Sonderfall Hauptstatdtregion): 16–19. doi:10.7892/boris.41280. Besoek op 1 Januarie 2018.
↑ (de) (en) (fr) (it) "Bevölkerungsbestand am Ende des 2. Quartals 2016" (XLS) (official statistics). Neuchâtel, Switserland: Swiss Federal Statistical Office (FSO), Swiss Confederation. 6 Oktober 2016. 1155–1500. Verkry op 1 Januarie 2018.
↑ (de) (en) (fr) (it) Jacqueline Kucera, Athena Krummenacher, reds. (22 November 2016). "Switzerland's population 2015" (PDF) (official report). Swiss Statistics (01 Population). Neuchâtel, Switserland: Swiss Federal Statistical Office (FSO), Swiss Confederation. Verkry op 1 Januarie 2018. AS1-onderhoud: Gebruik editors-parameter (link)
↑ 5,0 5,1 5,2 5,3 (en) "5. Report for Selected Countries and Subjects: Switzerland". Washington, D.C., VSA: Internasionale Monetêre Fonds. Verkry op 1 Januarie 2018.
↑ (en) "2016 Human Development Report" (PDF). United Nations Development Programme. 2016. Verkry op 1 Januarie 2018.
↑ (en) "Gini coefficient of equivalised disposable income – EU-SILC survey" (Eurostat Data Explorer). Brussel, België: European Commission. 15 November 2016. Verkry op 1 Januarie 2018.
(en) Toerismeïnligting oor Switserland op Wikivoyage
Ontsluit van "https://af.bywiki.com/w/index.php?title=Switserland&oldid=1642184"
Die bladsy is laas op 27 Januarie 2018 om 19:03 bygewerk.